แนวโน้มหุ้นเหวี่ยงลงตามภูมิภาค
นักวิเคราะห์ฯคาดตลาดหุ้นไทยเช้านี้เหวี่ยงลงตามตลาดภูมิภาคที่ส่วนใหญ่อยู่ในแดนลบ พักช่วงสั้นรอแก้ไข หน้าผาการคลังสหรัฐ
14 ธ.ค. 2555

นักวิเคราะห์ฯคาดตลาดหุ้นไทยเช้านี้เหวี่ยงลงตามตลาดภูมิภาคที่ส่วนใหญ่อยู่ในแดนลบ พักช่วงสั้นรอแก้ไข หน้าผาการคลังสหรัฐ
นายณาศิส ประเสริฐสกุล รองผู้อำนวยการฝ่ายกลยุทธ์การลงทุน บล.ไทยพาณิชย์ กล่าวว่า ตลาดหุ้นไทยเช้านี้คาดว่าน่าจะเหวี่ยงตัวลงตามตลาดหุ้นอื่นในภูมิภาคเอเชียที่เช้านี้ส่วนใหญ่จะอยู่ในแดนลบ มองเป็นการ Sell on fact หลังจากที่ธนาคารกลางสหรัฐฯ(เฟด)ได้มีการขยายวงเงินซื้อพันธบัตรออกมาแล้ว และทางยุโรปก็มีการอนุมัติเงินช่วยเหลือกรีซ ซึ่งสิ่งที่ออกมาต่างเป็นไปตามที่ตลาดคาดการณ์ไว้อยู่แล้ว 
อย่างไรก็ตาม การแก้ปัญหาหน้าผาการคลัง( Fiscal Cliff)ของสหรัฐ ยังไม่มีความชัดเจน ดังนั้นในระหว่างนี้ตลาดฯอาจจะพักตัวก่อนในระยะสั้น แต่ตลาดฯยังมีสิ่งที่ต้องติดตามต่อไปคือการเลือกตั้งในญี่ปุ่น  พร้อมให้แนวรับ 1,345 จุด แนวต้าน 1,361 จุด